钦定古今图书集成/理学汇编/学行典/第281卷 > 王符潜夫论 > 《优孟歌》
## 钦定古今图书集成/理学汇编/学行典/第281卷 > 王符潜夫论 > 《优孟歌》

《史记滑稽传》：楚相孙叔敖病且死，属其子曰：“若贫困，若往见优孟。居数年，其子穷困负薪，逢优孟曰：‘我孙叔敖子也，父死时，属我贫困，往见优孟。孟即为孙叔敖，衣冠抵掌谈语岁馀，像孙叔敖。楚王置酒优孟前为寿，庄王大惊，以为孙叔敖复生也，欲以为相。优孟曰：‘楚相不可为也。孙叔敖为楚相，尽忠为廉，王得以’’” 伯。今死，其子贫困，负薪以自饮食。

“必如孙叔敖，不如自杀。” 因歌云云。庄王乃召孙叔敖子而封之寝丘。

山居耕田，苦，难以得食。起而为吏，食鄙者馀财，不顾
耻辱，身死家室富，又恐受赃枉法为奸，触大罪，身死
而家灭，贪吏安可为也！念为廉吏，奉法守职，竟死不
敢为非，廉吏安可为也？

《风雅逸篇》曰：“按此无音韵章句，而史以为歌者，不可晓。岂当时檃括转换，借歌声以成之欤？史不能述其音，但记其义也。”